Así no Monte Castelo nacen dous cauces innominados e sen codificar. Un deles atravesa a paraxe de Cabastarrañas. O outro cauce cruza a paraxe do Coto. Ambos os dous tributan no río Cabanelas. Este cauce e o seu nacemento estaría afectado directamente polas infraestruturas eólicas. Ambos os dous cauces confluen na paraxe das Costaneiras e orixinarían o val fluvial do río Cabanelas. Non hai que esquecer que os cotos mencionados anteriormente son a orixe de numerosos cauces que no seu devir acaban configurando vales fluviais, feito obviado pola mercantil promotora. Na paraxe das Aguenxas, tamén no Monte Castelo, nace un cauce innominado que tras cruzar as Xesteiras e as Cachadas tributa no río Almofrei, xa na paraxe de Campo Longo. Na paraxe das Lagoas nace o rego Duxe, que tras atravesar a Cachadiña e as Lagoas pasa polo Puntillón, onde tributa no río Almofrei. Na paraxe da Porteliña nace un cauce que atravesa A Fontán e desemboca no río Cabanelas. No lugar da Rascadeira nace o río Tenorio, que atravesa a Porta da Laxa. Na paraxe de Gorgullóns nace un cauce innominado, que atravesa o Soto Longo, O Salgueiro e Porto Muíño, onde tributa no rego das Besadas. No Coto do Facho nace o Regueiro das Brañiñas. Este regueiro recolle as augas que abrollan no Coto do Facho configurando un cauce profundo, que desemboca no río Almofrei á altura da paraxe de Penaboa. No Coto do Corro, na paraxe de Freixa, nace outro cauce innominado. Na Fonte dos Tornos nace outro cauce que da lugar ao rego Candeira. Na paraxe Tras do Castro nace o río Meniños ou Miniños, no monte veciñal de Augasantas e que atravesa o monte veciñal da Borela, onde tributa no río Pequeno, xunto co río Borela e o Regueiro de Porta Caldelas. No Monte de Penacadeira ou Pena Gadeira e na paraxe de Covas existen varias captacións de auga. O río Pequeno nace na Freixa, atravesa As Devesas, A Graña, Os Muíños, Ante Muíño e na paraxe de Toxeiras recolle as augas doutro cauce que tamén nace na Freixa, no monte veciñal da Borela e atravesa Os Campos, Preibastos, Raposeiras e Toxeiras formando o regato de Escorregade. A mercantil promotora non avalia a calidade das masas de auga afectadas polo proxecto. Non existe estudo algún sobre a importancia dos vales fluvias. Non se miden os caudais dos cauces afectados e non se garante a integridade dos acuíferos e das masas de auga soterradas. Tamén se obvia a calidade destas.

-  Afección severa e prexuizos irreversibles para o sistema de brañas e humidais da zona de afección do proxecto:

Existe unha afección severa e moi severa a humidais, brañas e espazos sensibles dominados por hábitats prioritarios e de interés comunitario como: Brañas das Lagoas, brañas das Covas, As Brañiñas, brañas do Pozo Negro, brañas do Quinteiro, humidal das Xunqueiras, brañas da Fonte Sobreira, Brañas do Manancial Bidueiros, brañas da Veiga das Abellas, brañas do Cotos Mosqueiros, brañas de Borela, brañas de Carballedo, brañas da Abeleira …etc. O parque prevese a súa instalación nunha zona e brañas, humidais, lagoas, turbeiras…etc. e esta afección prevese permanente e irreversible. Cómpre ter en conta que as infraestruturas afectan de forma irreversible a estes espazos. Ademais os aeroxeradores aséntanse prácticamente sobre humidais, brañas e lagoas. A propia toponimia xa indica que estamos en presencia de humidais, Brañas e Lagoas. A afección aos recursos hídricos é irreversible. As importantes remocións de toneladas de terra para a instalación das cimentacións e plataformas dos aeroxeradores pode romper acuíferos e afectar seriamente ás masas de auga soterradas. Os humidais son fontes de vida, xa que o 40 % das especies do mundo viven ou se reproducen nestes espazos. Tamén son fonte de